## Carlos Mazón destaca la Comunitat Valenciana com a referent en benestar animal i en la lluita contra l’abandó de mascotes

*** Apel·la a la responsabilitat de la societat per a aconseguir l’abandó zero d’animals i reivindica el treball de les protectores, centres d’acollida d’animals i voluntaris
* El president de la Generalitat ha visitat el refugi d’animals de la Nucia i el camp d’entrenament de gossos de rescat gestionat per l’ONG USAR 13**

**La Nucia.**

El president de la Generalitat, Carlos Mazón, ha destacat la Comunitat Valenciana com a referent en benestar animal i en la lluita contra l’abandó de mascotes després de visitar el refugi d’animals de la Nucia i el camp d’entrenament de gossos de rescat gestionat per l’ONG USAR 13.

El cap del Consell ha traslladat el suport de la Generalitat per a fomentar la protecció animal i afavorir una major conservació de la biodiversitat del nostre territori.

Igualment, ha apel·lat a la responsabilitat de la societat per a aconseguir l’abandó zero d’animals, especialment en esta època de l’any en la qual augmenta l’abandó.

En este sentit, ha reivindicat el treball que duen a terme les protectores, centres d’acollida d’animals i voluntaris “per cuidar els nostres animals i donar-los una segona oportunitat”.

El president, que ha estat acompanyat per la consellera de Medi Ambient, Aigua, Infraestructures i Territori, Salomé Pradas, el president de la Diputació d’Alacant, Toni Pérez, i l’alcalde de la Nucia, Bernabé Cano, ha recorregut les instal·lacions del refugi que actualment atén 151 gossos i 68 gats. En 2023, el centre va atendre 710 animals i van aconseguir donar en adopció 426 animals.

Fecha: 04/06/2024